Advokatfirmaet Johan Schlüter politianmeldt af Producentforeningen efter en revisionsundersøgelse har afsløret alvorlige uregelmæssigheder i advokatfirmaets administration af indtægter fra bl.a. filmrettigheder.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Jette Aagaard, f. 1982, er journalist i Finans’ gravergruppe. Hun er uddannet journalist fra Syddansk Universitet og har arbejdet med erhvervsjournalistik på Børsen og Berlingske som finansreporter og politisk journalist. I 2013 fik Jette den journalistiske Timbuktu-pris på 100.000 kr. for afsløringen af, at danske pensionsselskaber og kommuner investerede millioner af kroner i statsobligationer fra korrupte regimer i Afrika. I sommeren 2014 begyndte hun i Jyllands-Postens erhvervsgravergruppe. Jette har været gymnast på højt plan og turneret med gymnastikhold på flere kontinenter. Efter et par år som efterskolelærer kan hun desuden synge for på de fleste sange i Højskolesangbogen.

Jesper Høberg, f. 1975, er chef for Finans’ gravergruppe. Jesper er uddannet journalist på Danmarks Journalistskole i 2002, og efter et kort vikariat hos Ritzaus Bureau landede han på Jyllands-Posten som erhvervsjournalist. Her har han stået bag en lang række dagsordensættende historier og artikelserier om blandt andet korruption i FN’s olie-for-mad program, kollapset i Genan og Johan Schlüter Advokatfirma. I 2004 blev han nomineret til Cavling-prisen for afsløringen af, at TDC havde udnyttet et hul i skatteloven til at score et kunstigt skattefradrag i milliardklassen. I 2013 blev han nomineret til FUJ-prisen for fremragende undersøgende journalistik, og i 2017 var han med til at vinde FUJ-prisen for afsløringer af, hvordan bilbranchen barberede store summer af registreringsafgiften på leasingbiler. Han er født i Nordsjælland, men fastholder, at han tidligt konverterede til jydedommen, og at han i dag er full blown nordjyde.

Den velkendte rettighedsadvokat Johan Schlüters advokatfirma er i dag blevet politianmeldt for alvorlige uregelmæssigheder i administrationen af penge fra filmrettigheder. Branche- og arbejdsgiverforeningen for danske film, tv og computerspil, Producentforeningen mener, at advokatfirmaet har brudt loven og faktureret ydelser uden hjemmel i et omfang, så der i dag mangler mindst 100 mio. kr. i kasserne.

Finans har været i kontakt med Producentforeningens direktør Klaus Hansen, som bekræfter sagen.

CAB, Filmkopi og Filmret er de foreninger, der administrerer de forskellige typer af rettighedsmidler, der tilkommer danske og udenlandske film- og tv-producenter. De samlede rettighedsmidler til film- og tv-producenterne ligger i niveauet 250 mio. kr. årligt.

Allerede i januar iværksatte producenternes foreninger en uafhængig revisionsundersøgelse af samarbejdet med advokatfirmaet Johan Schlüter, som ifølge en medlemsorientering rundsendt i producentforeningen hidtil havde varetaget den daglige administration og ledelse af registrering, opkrævning og administration af rettighedsmidlerne for foreningerne. Men nu er samarbejdet med Johan Schluter Advokatfirma bragt til ophør.

Den uafhængige undersøgelse har nemlig afsløret det, som i medlemsorienteringen beskrives som »alvorlige uregelmæssigheder« i administrationen. Undersøgelsen foretaget af Deloitte har samtidig angiveligt påvist, at advokatfirmaet i perioden fra 2011 til 30. april 2015 har »oparbejdet en samlet gæld til foreningerne, uden at det er fremgået af regnskaberne,« lyder det i den medlemsorientering, som også slår fast, at gælden ifølge de foreløbige opgørelser risikerer at løbe op i »en størrelsesorden ikke under 100 mio. kr.«

Finans arbejder på en kommentar fra advokatfirmaet. I medlemsorienteringen beskriver formand for bestyrelserne i CAB og Filmkopi og direktør i Producentforeningen, Klaus Hansen, resultatet som »et chok«. Foreningerne har samarbejdet med Johan Schlüter og advokatfirmaet i mere end tyve år.

»Det er dybt skuffende, at en mangeårig samarbejdspartner i den grad har svigtet. (…) Der er tale om et voldsomt tillidsbrud,« lyder det i medlemsorienteringen, som Klaus Hansen har underskrevet.

Dokumentation: